สอบถามหน่อยค่ะ คือหนูมีเพศสัมพันธ์วันที่9กินยาคุมฉุกเฉิน1เม็ด(เพราะตอนถอดออกมาหนูเห็นของผูชายใส่ถุงยางไม่มิด หนูเลยกินยาคุมฉุกเฉินดักไว้)และหนูมามีเพศสัมพันธ์วันที่12และถุงยางแตกตอน เสร็จภาระกิจพอดี(พลาดแตกใน)พอสังเกตตรงน้องสาวมีเลือดไหลออกมาด้วยค่ะและหนูก็ไปซื้อยาคุมฉุกเฉินมากินภายใน2-3ชม.(เลือดที่ไหลออกมาไม่น้อยมากแต่ค่อนข้างน้อย ไหลมาได้3วันแล้ว พอวันที่15ไม่มีเลือดแล้ว)และปวดเมื่อยตัวมากๆ แบบนี้จะมีโอกาสท้องมั้ยคะ กังวลมากๆเลยค่ะ
สวัสดีค่ะ การมีเพศสัมพันธ์ในวันที่ 9 ม.ค. หากใส่ถุงยางอนามัยไม่ถูกต้อง ก็จะมีโอกาสตั้งครรภ์ได้ แต่หากได้ทานยาคุมฉุกเฉินไป ยาคุมฉุกเฉินก็จะช่วยป้องกันการตั้งครรภ์ได้ประมาณหนึ่งส่วนการมีเพศสัมพันธ์ในวันที่ 12 ม.ค. หากถุงยางอนามัยแตก แต่ได้รีบทานยาคุมฉุกเฉินไป ยาคุมก็จะช่วยป้องกันการตั้งครรภ์ได้ประมาณหนึ่งเช่นกันค่ะสำหรับเลือดที่ออกในวันที่ 12 ม.ค. ซึ่งเป็นวันที่มีเพศสัมพันธ์ โดยออกมานาน 3 วัน หากไม่ใช่ช่วงวันที่ที่ประจำเดือนจะมา ก็น่าจะเป็นผลของยาคุมฉุกเฉินที่ได้ทานไปในวันที่ 9 ม.ค.ได้ค่ะ ทั้งนี้ การที่มีเลือดออก ก็แสดงว่าไม่น่ามีการตั้งครรภ์เกิดขึ้น แต่หากจะให้แน่นอน ก็ควรตรวจหาการตั้งครรภ์หลังจากที่มีเพศสัมพันธ์ไปแล้ว 2 สัปดาห์ คือถึงวันที่ 26 ม.ค. หากตรวจไม่พบ ก็จะได้แน่นอนว่าไม่มีการตั้งครรภ์เกิดขึ้นค่ะหากจะมีเพศสัมพันธ์บ่อยๆ ก็ควรใช้วิธีคุมกำเนิดที่มีประสิทธิภาพสูงกว่าถุงยางอนามัย เช่น ยาเม็ดคุมกำเนิด ยาฉีดคุมกำเนิด แผ่นแปะคุมกำเนิด เป็นต้น ซึ่งจะช่วยป้องกันการตั้งครรภ์ได้มากกว่า 99% ไม่ควรทานยาคุมฉุกเฉินบ่อยๆ เพราะจะมีผลต่อการทำงานของรังไข่ ทำให้มีเลือดออกผิดปกติ และประจำเดือนมาผิดปกติได้ อีกทั้งประสิทธิภาพของยาคุมฉุกเฉินก็ไม่ถือว่าดีมากนักเมื่อเทียบกับวิธีอื่นๆ ค่ะ โดยจะช่วยป้องกันการตั้งครรภ์ได้ประมาณ 58%-95% ค่ะ